1. **BARNEHAGEN EIES OG DRIVES AV**

Stiftelsen Norheim Barnehage

1. **FORMÅL**

Foretakets formål er på best mulig måte å drive barnehage i Karmøy kommune.  
Barnehagen skal gi de deltagende barn et godt miljø med vekt på lek og samvær med andre barn og med voksne. Barnehagen skal støtte barnet i å utvikle sin personlighet, hjelpe barna i å utvikle evne til toleranse og til å ha omsorg for andre. Barnehagen skal gi barna selvutfoldelse gjennom allsidige leke- og aktivitetsmuligheter.

Sammen med hjemmet skal barnehagen medvirke til å gi barna et miljø som sikrer dem individuell og gruppevis omsorg og støtte, stimulering, utfoldelse, læring og etisk veiledning.

Barnehagens visjon: “Samarbeid og respekt, gir glede og utvikling” går som en rød tråd gjennom virksomheten.

Barnehagen drives med et ideelt, ikke økonomisk formål.

**Barnehagen drives i samsvar med:**  
**a)** Lov om barnehager kunnskapsdepartementets gjeldende   
 forskrifter og retningslinjer  
**b)** Rammeplan for barnehager  
**c)** Årsplan/virksomhetsplaner for barnehagen.  
 **d)** Lov om internkontroll og barnehagens egne sikkerhets-/ internkontrollrutiner.  
**e)** Forskrift om miljørettet helsevern i barnehager og skoler.

1. **KOMMUNAL FORVALTNING**

Hovedutvalg for skole og kultur har det offentlige tilsyn med barnehagen j.fr. § 16 i Barnehageloven.

Arbeid er videre delegert til oppvekst og kultursjefen

1. **SAMARBEIDSORGANER**

For å sikre samarbeidet med barnas hjem, skal hver barnehage ha et foreldreråd og et samarbeidsutvalg.

Foreldrerådet består av foreldrene/de foresatte til alle barna, og skal fremme deres fellesinteresser. De skal bidra til at samarbeidet mellom barnehagen og foreldregruppen er godt og skaper et godt barnehagemiljø.

Foreldrerådet skal:

* velge representanter til samarbeidsutvalget
* få fremlagt saker som er viktig for foreldrenes forhold til barnehagen

Samarbeidsutvalget skal være et rådgivende, kontaktskapende og samordnende organ.

1. **OPPTAKSORDNING**

Karmøy kommune har samordnet opptak, med søknadsfrist 1. februar

Skjema og informasjon finnes på Karmøy kommunes opptakssystem Visma: https://barnehage.visma.no/karmoy

1. **OPPTAKSKRETS OG OPPTAKSKRITERIER**

Opptak av barn i barnehage foretas etter retningslinjer fastsatt i barnehageloven, forskrift om behandling av søknader om opptak i barnehage og retningslinjer for samordnet opptak.

I følge barnehagelovens § 13 skal barn med nedsatt funksjonsevne prioriteres.

Norheim barnehage har vedtatt følgende prioriteringsregler:

Følgende barn gis prioritet så langt det er mulig:

* barn med særlig behov for oppfølging og støtte etter faglig anbefaling
* barn født før 01.12., året før opptaket
* søsken
* barn til enslige forsørgere under utdanning og i arbeid
* barn fra hjem der en av foreldrene/foresatte er syke
* de ansattes barn
* barn i nærmiljøet
* Dersom barnehagen ikke får fylt opp plassene med barn fra Karmøy kommune, eller det av andre spesielle årsaker skulle være naturlig, kan barnehagen ta opp barn fra omkringliggende kommuner.

1. **ÅPNINGSTIDER**

Barnehageåret starter 15. august.

Barnehagen har åpent fra 06.30 – 16.30.

Julaften og nyttårsaften holdes barnehagen stengt. Onsdag før Skjærtorsdag stenger barnehagen klokken 12.00.

I løpet av barnehageåret er barnehagen stengt fem planleggingsdager.

Plassen tildeles til skolestart.

1. **AREALUTNYTTING**

Norheim barnehage har vedtatt arealutnytting 4 m2 netto leke og oppholdsareal pr barn over 3 år og 5,3 m2 for barn under 3 år.

1. **FERIEORDNING**

* Barnehagen er åpen 12 måneder i året.
* Barna skal ha fire ukers ferie, fortrinnsvis tre sammenhengende i skolens ferie, i løpet av et barnehageår.
* Styrer innhenter skriftlig melding om barnas ferieavvikling innen 30. mars.
* Skal barnet ha tre ukers ferie utenom skoleferien søkes det til styrer innen 31. januar
* Ferie og enkle feriedager skal søkes/varsles minimum 2 uker før ferie avvikles.

1. **PERMISJON**

Det kan søkes permisjon fra tildelt plass.

Permisjon gis for ett barnehageår, søknad sendes styrer før 1. februar. Det vil ikke være mulig å søke om permisjon første året barnet er i barnehagen

1. **FORELDREBETALING**

I Barnehageloven, forskrifter om foreldrebetaling, er det fastsatt at foreldrebetaling for en plass i barnehage ikke settes høyere enn en maksimalgrense. Betaling for kost kan komme i tillegg. Maksimalgrensen blir fastsatt av Stortinget i budsjettvedtak. Maksimalgrensen gjelder for et ordinært heldagstilbud, det vil si ukentlig oppholdstid på 40 timer eller mer.

Foreldrebetaling kreves for 11 terminer.

Barnehagepriser følger statens makspris til enhver tid. Matpenger er kr.300,- for 100% plass

Søskenmoderasjon gis etter kommunale retningslinjer; 30 % på et søsken og 50 % ved to søsken.

Det kan søkes om betalingsreduksjon.

Se skjema på [www.karmoy.kommune.no](http://www.karmoy.kommune.no/)

Søknad sendes oppvekst og kulturetaten.

1. **OPPSIGELSE**

Tildelt plass beholdes frem til skolestart.

Oppsigelsestid er to – 2 – måneder, fra den siste kalenderdag i måneden.

Er sluttdato etter 01. mai, må man betale til og med 30. juni.

Oppsigelse skal være skriftlig og leveres daglig leder.

Redusering av oppholdstid kan gjøres ved å søke skriftlig til daglig leder innen 1. juni inneværende barnehageår, og gjelder da fra 15. august neste barnehage år. Kriteriet for innfrielse av en slik reduksjon er at barnehagen får fylt opp resterende del av plassen.

Ved manglende oppholdsbetaling mister barnet plassen.

1. **INTERNKONTROLL**

Systematisk helse-, miljø- og sikkerhetsarbeid gjennomføres i samsvar med internkontrollforskriften. Internkontrollforskriften gir bestemmelser om oppfølging av krav fastsatt i en rekke lover, blant annet arbeidsmiljøloven, brannvernloven, forskrift om miljøretta helsevern i skoler og barnehager og produktkontroll - loven. [www.lovdata.no](http://www.lovdata.no)

Barnehagen følger Barn – Nett sitt års-hjul for HMS, slik at en til en hver tid er oppdatert på alle felt.

1. **HELSEMESSIGE FORHOLD**

Før barnet begynner i barnehagen, skal det legges fram erklæring om barnets helse på fastsatt skjema, jfr. barnehagelovens §23.

Er barnet sykt eller borte av andre grunner, må det gis beskjed snarest, enten via telefon eller på eBarnehage.

Syke og sterkt forkjølte barn må holdes hjemme p.g.a. smittefaren. Barna skal ha en feberfri dag før det kommer i barnehagen etter sykdomstilfeller

Hvis barnet ikke kan være ute og delta i aktiviteter på lik linje med andre barn, må det holdes hjemme. I tvilstilfeller og ved kroniske sykdommer, avgjør styrer om barnet kan være inne i barnehagen. Styrer kan eventuelt kreve legeerklæring.

Ved diaré og oppkast skal barnet være hjemme minimum 48 timer etter siste tegn til sykdom. Barnet skal ha spist og almenntilstanden skal være god.

Mer opplysninger fås på Folkehelseinstituttets nettsider:

<http://www.fhi.no/dav/93d098077c.pdf>

Barnet skal være kledd slik at de kan delta i lek og aktiviteter så vel ute som inne. Alt tøy må være merket med navnet til barnet.

1. **MÅLTIDER**

* Barnehagen holder lunsj og ettermiddags - måltid, melk og frukt. Varm mat blir servert minst en gang i uken.
* Søtsaker skal ikke medtas.
* Hvis barnet ønsker det, kan det spise medbragt frokost i barnehagen når det kommer, frem til klokken 09.00.
* Ved matallergier og matintoleranse må legeerklæring fremvises for spesialkost/spesielle hensyn. (Unntak er utprøvingsperioder i samråd med lege)

Sist godkjent og vedtatt i SU, 14.01.2022